I finalen, der varede blot 29 minutter, vandt Christinna Pedersen, der her ses under træningen, og makkeren Rasmus Bonde over det top-seedede par Yujia Li og Hendri Kurniawan Saputra fra Singapore. Sejrs-cifrene blev 21-16, 21-14. Det danske par skal i aktion igen allerede på tirsdag - i kvalifikationen til Denmark Open i Odense.

Referat:
21-årige Christinna Pedersen fra Vendsyssel Elite Badminton høstede i dag karrierens største internationale sejr, da hun med makkeren Rasmus Bonde fra Århus vandt mixeddouble finalen i den hollandske Grand Prix turnering Dutch Open.